100 



til den Beslutning, at den af Selskabet bevilgede Sum ikke 

 skulde anvendes til at afholde Reiseomkostningerne. Han skrev 

 derfor til Kongen og underrettede under 23de Novbr. Olufsen 

 om, at disse vare bkvne bevilgede, og at han kunde hente 

 Beløbet hos Conferentsraad Collin. 



Den samme Vinter reiste Olufsen til Kønigsberg og kom 

 tilbage til Kjøbenhavn i Forsommeren 1831, efterat han først 

 havde gjort en Udflugt til Warschau med nogle af sine Venner 

 i Kønigsberg. Under 13de September 1831 udnævntes han til 

 Lector og under 13de November 1832 til Professor i Astrono- 

 mien ved Kjøbenhavns Universitet. 



At han temmelig snart har begyndt paa Beregningen af 

 Soltavlerne, viser en Afhandling af ham, som under 22de Marts 

 1837 optoges i Astronomische Nachrichten, og en Undersøgelse 

 om den Greenwicher Muralqvadrant under Mashelynes Bestyrelse, 

 i hvilken Anledning han modtog et meget anerkjendende Brev 

 fra Bessel. Arbeidet var nemlig bleven deelt mellem Olufsen 

 og Hansen, saaledes at den Første skulde bestemme Solens 

 Declination og Rectascension af alle de Iagttagelser, der vare 

 anstillede i Greenwich af Bradley, Maskelyne og Pond, og i 

 Kønigsberg af Bessel, samt af disse beregne Solens Bane ; hvor- 

 imod den Anden skulde beregne den Indflydelse, som de ved 

 Planeterne foranledigede Perturbationer udøve paa samme. 



Paa samme Tid havde Olufsen imidlertid overtaget et andet 

 Arbeide. Berliner-Akademiet havde nemlig under 1ste Novbr. 

 1825 opfordret Astronomerne til at udarbeide nye Stjernekaart 

 over den Deel af Himlen, der ligger meller +15° og — 15° 

 Declination, saaledes at der blev i Alt 24 Kaart, eet for hver af 

 de 24 Timer paa Æqvator. Til Grundlag for disse Kaart skulde 

 tjene en Fortegnelse over 32000 Stjerner, der vare bestemte 

 ved Meridianobservationer i Kønigsberg, og ved Hjælp af disse 

 skulde da tilføies de Stjerner, som kunde sees med en Comet- 

 søger af 34 Liniers Aabning og en lOdoppelt Forstørrelse. Til 

 Bedømmelse af de færdige Kaart udnævntes en Comitee, be- 



